**APSTIPRINĀTS**

**ar** SIA “Rīgas meži”

Medību tiesību nomas komisijas

**29.02.2024. lēmumu Nr. 1 (prot. Nr. 3)**

Izsoles nolikums “Par medību tiesību nomu Mārupes novadā”

1. **Vispārīgie noteikumi**
   1. Nolikumā lietotie termini:
      1. **Izsole** - medību tiesību nomas izsole.
      2. **Izsoles dalībnieks** - fiziska vai juridiska persona, kuras iesniegtie dokumenti atbilst izsoles nolikuma prasībām un kurš ir aicināts piedalīties izsolē.
      3. **Izsoles rīkotājs** - SIA “Rīgas meži”, reģistrācijas Nr. 40003982628, juridiskā adrese: Ojāra Vācieša iela 6, k-1, Rīga, LV-1004, e-pasts: rigasmezi@rigasmezi.lv
      4. **Komisija** - medību tiesību nomas komisija, kas apstiprināta ar SIA “Rīgas meži” 17.01.2024. valdes lēmumu (sēdes prot. Nr.3 lēm. Nr.3) un kas darbojas atbilstoši medību tiesību nomas komisijas nolikumam.
      5. **Līgums** - Izsoles rezultātā tiek slēgts medību tiesību nomas līgums (1.pielikums) ar SIA “Rīgas meži”. Līgums ir Nolikuma neatņemama sastāvdaļa un Izsoles uzvarētāja jebkuras prasības mainīt šī Nolikuma noteikumus, kā arī atteikšanās parakstīt Līgumu tiks uzskatītas par atteikumu atbilstoši šim Nolikumam.
      6. **Nolikums** - Komisijas 29.02.2024. sēdē apstiprinātais medību tiesību nomas izsoles nolikums, kas nosaka kārtību, kādā izsludināma un rīkojama izsole par medību tiesību nomas piešķiršanu.
      7. **Izsoles uzvarētājs** - Izsoles dalībnieks, kurš nosolījis visaugstāko cenu un kurš atzīts par medību tiesību nomas izsoles uzvarētāju.
      8. **Objekts** – brīvās medību platības Mārupes novadā, Mārupes un Babītes pagastos.
      9. **Pretendents** – persona (fiziska, juridiska), kura saskaņā ar normatīvajiem aktiem var iegūt nomā medību platības, kurai pieteikumu atvēršanas dienā nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150 *eiro*, kā arī nav neizpildītu maksājumu saistību pret SIA “Rīgas meži” (kas nepārsniedz 150 *eiro*), pret to vai tā patiesā labuma guvēju nav noteiktas starptautiskās vai nacionālās sankcijas un kuras iesniegtie dokumenti par dalību izsolē ir iesniegti un reģistrēti Nolikumā noteiktajā kārtībā.
      10. **Visaugstākā cena** – visaugstākā Izsoles uzvarētāja nosolītā cena Izsolē (neieskaitot pievienotās vērtības nodokli - PVN).
   2. Izsolē tiks piešķirtas medību tiesību nomas tiesības SIA “Rīgas meži” piederošajos īpašumos, kā arī teritorijās, kas ir nodotas SIA “Rīgas meži” apsaimniekošanā un pārvaldīšanā un atrodas Mārupes novadā ar kopējo platību 5093,58ha (atbilstoši Nolikuma 3.pielikumam).
   3. Izsoles mērķis ir saņemt izsoles piedāvājumu ar augstāko nomas maksu un noslēgt medību tiesību nomas līgumu.
   4. Izsoles veids – mutiska izsole ar augšupejošu soli.
   5. Ar medību nomas platībām Pretendentiem ir iespēja iepazīties, iepriekš piesakoties un vienojoties par konkrēto apskates laiku. Kontaktpersona - SIA „Rīgas meži” Meža apsardzības un infrastruktūras nodaļas vadītājs Edgars Leitāns, e-pasts: [edgars.leitans@rigasmezi.lv](mailto:edgars.leitans@rigasmezi.lv) tālrunis: 20194708.
   6. Komisijai ir pienākums nodrošināt šādu secīgu darbību veikšanu:

1.6.1. Publicēt informāciju par izsoli un Nolikumu SIA “Rīgas meži” tīmekļa vietnē [www.rigasmezi.lv](http://www.rigasmezi.lv) .

1.6.2. reģistrēt un izskatīt saņemtos pieteikumus par dalību izsolē, un veikt pieteikumu iesniedzēju (izsoles pretendentu) pārbaudi;

1.6.3. veikt izsoles dalībnieku reģistrāciju izsoles dalībnieku sarakstā (izsoles pretendents iegūst izsoles dalībnieka statusu ar tā reģistrācijas brīdi izsoles dalībnieku sarakstā);

1.6.4. pārbaudīt izsoles dalībnieku un to pārstāvju identitāti, un izsniegt izsoles dalībnieka kārtas numuru;

1.6.5. nodrošināt izsoles norises procesu;

1.6.6. protokolēt izsoles gaitu un apstiprināt izsoles rezultātus.

1.7. Komisijas locekļi un darbinieki, kuri piedalījušies Nolikuma izstrādē vai veikuši Izsoles priekšmetu uzmērīšanu vai novērtēšanu, nedrīkst būt izsoles dalībnieki, kā arī nedrīkst būt tieši vai netieši ieinteresēti izsoles iznākumā. Šajā punktā noteiktie ierobežojumi attiecas arī uz šajā punktā minēto personu radiniekiem līdz otrajai radniecības pakāpei, laulātajiem, svaiņiem līdz pirmajai svainības pakāpei, personām, ar kurām tām ir kopīga saimniecība, kā arī juridiskām personām, kurās šajā punktā minētajām personām ir izšķirošā ietekme.

1.8. Ar Nolikumu, tai skaitā Līguma projektu, interesenti var iepazīties SIA “Rīgas meži” tīmekļa vietnē [www.rigasmezi.lv](http://www.rigasmezi.lv). Izsoles rīkotājam ir tiesības publiskot informāciju par izsoles izsludināšanu plašsaziņas līdzekļos, kā arī informēt par to personas, kas iepriekš izteikušas vēlmi slēgt medību tiesību nomas līgumu.

1.9. Izsoles ietvaros SIA “Rīgas meži” kā datu pārzinis veic no izsoles pretendentiem un medību tiesību nomas ieguvējiem saņemto personas datu apstrādi. Apstrādes nolūks – nekustamo īpašumu pārvaldīšana un apsaimniekošana kas ietver arī medību tiesību nomas izsoles organizēšanu. Detalizēta informācija par datu apstrādi un aizsardzību pieejama SIA “Rīgas meži” tīmekļa vietnes www.rigasmezi.lv sadaļā: Publiskojamā informācija/Personas datu apstrāde/Privātuma paziņojums ārējiem datu subjektiem.

1. **Izsoles priekšmets un nosacījumi, izsoles sākumcena,**

**dalības maksa un citi maksājumi**

* 1. Izsoles priekšmets (Objekts) ir medību tiesību noma **uz 10 medību sezonām[[1]](#footnote-1)** (medību sezona – no 1. aprīļa līdz 31. martam) SIA “Rīgas meži” piederošajā, apsaimniekošanā un pārvaldīšanā esošajā nekustamajā īpašumā, **Tīreļu un Rīgas mežniecības Brīvajās platībās (atbilstoši 2.pielikumam un 3.pielikumam):**

|  |  |  |
| --- | --- | --- |
| Nr. p.k. | Pagasts | Platība, ha |
| 1. | Mārupes | 2 500,45 |
| 2. | Babītes | 2 593,13 |
|  |  | **Kopā 5 093,58** |

* 1. Atbilstoši instrukcijas “Medību tiesību iznomāšanas kārtība”, kas apstiprināta ar SIA “Rīgas meži” 17.01.2024. valdes lēmumu (Prot. Nr. 3, lēm. Nr. 4), II sadaļu “Medību tiesību iznomāšanas pamatnoteikumi” 15. punktu, medību platībās, kuras ir Sabiedrības īpašumā, medību tiesību nomas līguma termiņu pēc 10 sezonu notecējuma var pagarināt par vēl 10 medību sezonām, kopēji līgumā nepārsniedzot 30 sezonas, ja izpildīti sekojoši nosacījumi:
     1. Medību kolektīvam nomas līguma laikā nav veidojies nomas maksas parāds;
     2. Medību kolektīvs ir ievērojis visus medību tiesību nomas līgumā noteiktos pienākumus;
     3. Sabiedrības mežniecība, kuras uzraudzībā atrodas attiecīgās medību platības, sniegusi pozitīvu atzinumu par līguma saistību izpildi iepriekšējā nomas līguma periodā;
     4. Sabiedrības par medību jomu atbildīgais speciālists sniedzis pozitīvu atzinumu par līguma saistību izpildi iepriekšējā nomas līguma periodā.
  2. Saskaņā ar sertificēta vērtētāja noteikto iespējamo tirgus nomas maksas novērtējumu (kā medību tiesību nomas maksas zemāko nosacīto nomas maksu) tiek noteikta Izsoles priekšmeta sākumcena ir **2 800,00 *euro*** (divi tūkstoši astoņi simti *euro* 00 centi) par vienu sezonu. Līgumā nomas maksa tiks atspoguļota, kā maksa par vienu hektāru (eur/1 ha), izdalot augstāko nosolīto nomas maksu ar kopējo nomas platību hektāros.
  3. Viens izsoles solis ir **200,00 *euro*** (divi simti *euro* 00 centi), neieskaitot PVN.
  4. Medību tiesību nomas maksa tiek aplikta ar pievienotās vērtības nodokli 21% apmērā.
  5. Ja Izsoles uzvarētājam ar SIA “Rīgas meži” Mārupes novadā:
     1. ir spēkā esošs līgums par medību tiesību nomu, kura medību platības tieši saskaras ar Izsoles priekšmetā noteiktajām Brīvajām platībām, Brīvās platības iekļauj spēkā esošā līguma priekšmetā, noslēdzot jaunu vienošanos;
     2. nav spēkā esošs līgums vai ir spēkā esošs līgums par medību tiesību nomu, bet kura medību platības nesaskaras ar Izsoles priekšmetā noteiktajām Brīvajām platībām, par Brīvajām platībām slēdz atsevišķu Līgumu.
  6. Nomnieks var izmantot medību tiesības Līgumā noteiktajās medību platībās pēc medību iecirkņa vai grozījumu informācijā par reģistrētu medību iecirkni reģistrācijas Valsts meža dienesta (turpmāk – VMD) reģistrā. Ja sešu mēnešu laikā pēc Līguma vai vienošanās par grozījumiem medību iecirkņa platībā spēkā stāšanās dienas medību iecirknis vai grozījumi informācijā par reģistrētu medību iecirkni nav reģistrēti VMD SIA “Rīgas meži” ir tiesības vienpusēji atkāpties no Līguma pirms termiņa.

2.8. Lai piedalītos Izsolē, **Izsoles dalībniekam līdz pieteikumu iesniegšanas dienai jāsamaksā dalības maksa 50,00 euro** (piecdesmit *euro 00 centi*), tajā skaitā PVN, ieskaitot SIA “Rīgas meži” norēķinu kontā ar bezskaidras naudas pārskaitījumu uz SIA “Rīgas meži” norēķinu kontu Nr. LV06RIKO0002013116269, AS Luminor Bank, maksājuma mērķī norādot “Dalības maksa par medību tiesību nomas izsoli Mārupes novadā.” Dalības maksa ir obligāts priekšnoteikums izsoles dalībnieka statusa iegūšanai, un tā vēlāk netiek ieskaitīta Izsoles priekšmeta maksā un izsoles dalībniekiem netiek atmaksāta (ja šajā Nolikumā nav noteikts citādi). Dalības maksa ir uzskatāma par samaksātu dienā, kad attiecīgie naudas līdzekļi ir saņemti šajā punktā norādītajā SIA “Rīgas meži” norēķinu kontā.

**3. Iesniedzamie dokumenti**

3.1. Lai piedalītos Izsolē, pretendents iesniedz šādus dokumentus:

3.1.1. aizpildītu un parakstītu pieteikumu (sagatavo saskaņā ar Nolikuma 4.pielikumā pievienoto formu un norāda visas prasītās ziņas). Pieteikumā norādītā elektroniskā pasta adrese/oficiālā elektroniskā adrese tiks izmantota saziņai ar pretendentu šajā Nolikumā noteiktajā kārtībā. Pieteikuma dokuments, kurš nebūs aizpildīts atbilstoši norādītajai formai, vai aizpildīts nepilnīgi, nenorādot visas prasītās ziņas netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;

3.1.2. maksājuma uzdevumu, kas apliecina Dalības maksas samaksu;

3.1.3. attiecīgās valsts kompetentās institūcijas izziņa vai cits dokuments par tālāk šajā apakšpunktā minētajām personām un datiem (ja no publiski pieejamās informācijas nav iespējams konstatēt pieteikuma iesniedzēja (izsoles pretendenta) tiesībspēju, rīcībspēju, tā valdes, padomes locekļus, citas pārstāvēttiesīgās personas, prokūristus, patiesos labuma guvējus, īpašnieku struktūru, personas, kuras ir pilnvarotas pārstāvēt pieteikuma iesniedzēju darbībās, kas saistītas ar filiāli, vai personālsabiedrības 3 biedrus, tā valdes vai padomes locekļus, patiesā labuma guvējus, pārstāvēttiesīgās personas vai prokūristus, ja pieteikuma iesniedzējs ir personālsabiedrība, atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām), vai pieteikuma iesniedzēja rakstisks apliecinājums par to, ka patiesā labuma guvēju noskaidrot nav iespējams (ja no publiski pieejamās informācijas nav iespējams konstatēt pieteikuma iesniedzēja (izsoles pretendenta) patiesos labuma guvējus);

3.1.4. pretendenta izdotas pilnvaras oriģināls, ja pretendenta vārdā pieteikumu dalībai izsolē ir parakstījusi tā pilnvarota persona vai ja pretendenta vārdā izsoles norisē piedalīsies un solīšanu veiks tā pilnvarota persona (pilnvarā ir jābūt nepārprotami norādītam pilnvarotās personas vārdam, uzvārdam, personas kodam un atbilstošam pilnvarojuma apjomam, proti, ka persona ir pilnvarota pārstāvēt pilnvaras devēju un piedalīties konkrēti šajā izsolē vai šāda veida izsolēs, turklāt, fiziskās personas izdotai pilnvarai ir jābūt noformētai notariāla akta veidā, bet juridiskās personas izdotai pilnvarai – rakstiskā veidā, parastā kārtībā, parakstītai pašrocīgi vai ar drošu elektronisko parakstu).

3.2. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek iesniegti papildus pierādījumi iesniegtā oriģinālā dokumenta juridiskajam spēkam vai apliecinot dokumenta atvasinājuma (kopijas) atbilstību tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

3.3. Pieteikuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.

3.4. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši Dokumentu juridiskā spēka likumam, Ministru kabineta 2018.gada 04.septembra noteikumiem Nr.558 „Dokumentu izstrādāšanas un noformēšanas kārtība”, kā arī saskaņā ar šiem noteikumiem. Reģistrācijai iesniegtie dokumenti izsoles dalībniekiem netiek atdoti.

3.5. Pretendents ir tiesīgs grozīt vai atsaukt iesniegto pieteikumu rakstiski, par to paziņojot SIA „Rīgas meži” līdz pieteikumu iesniegšanas termiņa beigām.

3.6. Grozījumus pieteikuma dokumentos pretendents noformē un iesniedz tādā pašā kārtībā kā piedāvājumus (3.1. punkts).

3.7. Visas izmaksas, kas saistītas ar pieteikumu sagatavošanu sedz pretendenti.

* 1. Saziņai ar Pretendentu par visiem izsoles norises jautājumiem Komisija vai tās uzdevumā Komisijas sekretārs izmantos vienīgi pieteikumā norādīto elektroniskā pasta adresi vai oficiālo elektronisko adresi. Pretendentam ir jānodrošina tā norādītās elektroniskā pasta adreses vai oficiālās elektroniskās adreses pastāvīga kontrole.
  2. Pretendenta iesniegts izsoles pieteikums ir pierādījums tam, ka viņš ir iepazinies ar Nolikumu, piekrīt Nolikuma noteikumiem un viņam ir zināmas noteikumu neievērošanas sekas.

1. **Pieteikumu iesniegšana izsolei**
   1. Pieteikuma dokumenti jāiesniedz **līdz 2024.gada 22.marta plkst. 23:59** elektroniski nosūtot uz elektroniskā pasta adresi: [rigasmezi@rigasmezi.lv](mailto:rigasmezi@rigasmezi.lv), sūtījuma priekšmetā norādot “Izsolei ***“Par medību tiesību nomu Mārupes novadā”*** elektroniski iesniegtiem dokumentiem ir jābūt parakstītiem elektroniski ar drošu elektronisko parakstu, kas satur laika zīmogu – visi pieteikuma dokumenti jāparaksta apvienoti vienā elektroniskajā dokumentā **vai**

klātienē vai ar pasta starpniecību 1.1.3. punktā norādītajā adresē slēgtā aploksnē līdz **2024.gada 22. marta plkst. 17:00,** uz kuras ir izdarītas šādas atzīmes - saņēmēja nosaukums, norāde: ***Izsolei “Par medību tiesību nomu Mārupes novadā”***; un: „Neatvērt pirms pieteikumu atvēršanas sanāksmes”, kā arī elektroniskā pasta adrese, uz kuru pretendents vēlas saņemt paziņojumu par pieteikuma aploksnes saņemšanu;

4.2. Pieteikumu iesniegšana klātienē iespējama darba dienās SIA „Rīgas meži” centrālajā birojā Rīgā, Ojāra Vācieša ielā 6 k-1, Rīga, LV-1004, tikai iepriekš saskaņotā laikā par iesniegšanas laiku vismaz vienu darba dienu pirms pieteikuma iesniegšanas sazinoties ar Nolikuma 1.5.punktā noteikto kontaktpersonu, kā arī ievērojot pieņemšanas vietā noteiktos drošības pasākumus.

4.3. Pēc dokumentu saņemšanas pretendentam par to tiek nosūtīts paziņojums uz elektroniskā pasta adresi, no kuras saņemts elektroniskais piedāvājums vai uz papīra formā iesniegtā pieteikuma aploksnes norādīto elektroniskā pasta adresi.

4.4. Visi pēc nolikuma 4.1.apakšpunktā minētā termiņa saņemtie pieteikumi, kā arī pieteikumi, kas iesniegti atvērtā vai bojātā veidā, netiks pieņemti un tiks nodoti atpakaļ iesniedzējam.

4.5. Saņemot pieteikumus, SIA “Rīgas meži” tos reģistrēs Lietvedības sistēmā to iesniegšanas secībā, norādot to reģistrācijas kārtas numuru, saņemšanas datumu un laiku.

4.6. Informācija par saņemtiem pretendentu pieteikumiem un to skaitu netiek izpausta līdz pieteikumu atvēršanas sanāksmei.

1. **Pieteikumu vērtēšana un izsoles dalībnieku reģistrācija**

5.1. Pieteikumu atvēršanas un izskatīšanas sanāksme ir slēgta.

5.2. Lai pieteikuma iesniedzējs (izsoles pretendents) tiktu reģistrēts izsoles dalībnieku sarakstā un varētu iegūt tiesības piedalīties izsolē, tam jāatbilst šādiem kritērijiem:

5.2.1. Nolikumā noteiktajā kārtībā, formā un termiņā Komisija ir saņēmusi pieteikumu dalībai izsolē, līdz izsoles norises dienai (ieskaitot) derīgas pilnvaras (ja attiecināms) un Komisijas papildus pieprasītos datus, dokumentus vai apliecinājumus;

5.2.2. pieteikuma iesniedzējam (izsoles pretendentam) nav pasludināta maksātnespēja, nav uzsākts tiesiskās aizsardzības process un ārpustiesas tiesiskās aizsardzības process, nav pieņemts lēmums par likvidāciju, nav apturēta vai izbeigta saimnieciskā darbība;

5.2.3.Komisija nav konstatējusi nepatiesu ziņu sniegšanu no pieteikuma iesniedzēja (izsoles pretendenta) puses;

5.2.4. no publiski pieejamās informācijas ir iespējams pārbaudīt pieteikuma iesniedzēju (izsoles pretendentu), tā valdes, padomes locekļus, citas pārstāvēttiesīgās personas, prokūristus, patiesos labuma guvējus, īpašnieku struktūru, personas, kuras ir pilnvarotas pārstāvēt pieteikuma iesniedzēju darbībās, kas saistītas ar filiāli, vai personālsabiedrības biedrus, tā valdes vai padomes locekļus, patiesā labuma guvējus, pārstāvēttiesīgās personas vai prokūristus, ja pieteikuma iesniedzējs ir personālsabiedrība, atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām, vai Komisijai patstāvīgi ir iespējams iegūt droši ticamu informāciju par iepriekšminētajām personām, vai pieteikuma iesniedzējs ir iesniedzis Nolikuma 3.1.3.punktā minētos dokumentus (piemēram, attiecīgās valsts kompetentās institūcijas izziņu par minētajām personām vai apliecinājumu par to, ka patieso labuma guvēju noskaidrot nav iespējams);

5.2.5. pieteikuma iesniedzējam (izsoles pretendentam), tā valdes, padomes locekļiem, patiesajiem labuma guvējam, pārstāvēttiesīgajām personām, prokūristiem, personām, kuras ir pilnvarota pārstāvēt pieteikuma iesniedzēju darbībās, kas saistītas ar filiāli, personālsabiedrības biedriem, tās valdes, padomes locekļiem, patiesajiem labuma guvējam, pārstāvēttiesīgajām personām, prokūristiem (ja pretendents ir personālsabiedrība) nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;

5.2.6. pieteikuma iesniedzējam (izsoles pretendentam) nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150 EUR;

5.2.7. uz pieteikuma iesniedzēju (izsoles pretendentu) neattiecas neviens no Nolikuma 1.7.punktā minētajiem kritērijiem, kas ierobežo tiesības kļūt par izsoles dalībnieku;

5.2.8. pieteikuma iesniedzējam (izsoles pretendentam) nav pret SIA “Rīgas meži” neizpildītu saistību, tai skaitā maksājumu parādu vai citu līgumsaistību, kas pārsniedz 150 EUR;

5.2.9.iepriekšējo 12 (divpadsmit) mēnešu periodā līdz izsoles norises datumam nav izbeigts starp ar pieteikuma iesniedzēju (izsoles pretendentu) un SIA “Rīgas meži” noslēgts līgums, pamatojoties uz līgumā noteiktu saistību neizpildi vai nepienācīgu izpildi no pieteikuma iesniedzēja (izsoles pretendenta) puses;

5.2.10. SIA “Rīgas meži” saņēmis pieteikuma iesniedzēja (izsoles pretendenta) samaksāto izsoles dalības maksu.

5.3. Ja attiecībā uz pieteikuma iesniedzēju (pretendentu) aizpildās visi Nolikuma 5.2. punktā noteiktie kritēriji, Komisija sastāda izsoles dalībnieku sarakstu. Izsoles dalībnieku sarakstā norāda šādas ziņas:

5.3.1. dalībnieka kārtas numuru (tiek piešķirts atbilstoši iesniegto pieteikumu secībai. Ja Komisija ir konstatējusi nepieciešamību no pretendenta papildus saņemt informāciju/papildus skaidrojumus, tad kārtas numurs tiek piešķirts, ņemot vērā to brīdi, kad ir pabeigta pretendenta pārbaude);

5.3.2. komersanta pilnu nosaukumu vai fiziskas personas vārdu un uzvārdu;

5.3.3. nodokļu maksātāja reģistrācijas numuru;

5.4. Komisijas sekretārs informē Pretendentu par pieņemto Komisijas lēmumu par viņa iekļaušanu Izsoles dalībnieku sarakstā vai nepielaišanu dalībai izsolē, nosūtot attiecīgu paziņojumu uz Pretendenta piedāvājumā norādīto elektroniskā pasta/elektronisko adresi. Šis paziņojums uzskatāms par pamatu Pretendentam ierasties uz Izsoli Izsoles sludinājumā norādītajā laikā un vietā.

5.5. Ja izsoles dalībnieks nav reģistrēts par izsoles dalībnieku, uz pieteikumā norādīto Pretendenta bankas kontu (20 dienu laikā no Nolikuma 5.4. punktā noteiktā paziņošanas nosūtīšanas brīža) tiek atmaksāta viņa iemaksātā dalības maksa.

5.6. Izsoles komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, viņš tiek svītrots no izsoles dalībnieku saraksta, tādējādi viņš zaudē tiesības piedalīties izsolē, un viņam neatmaksā iemaksāto dalības maksu.

5.7. Izsole nenotiek, ja dalībai izsolē uz šo izsoles objektu nav iesniegts neviens pieteikums.

5.8. Ja nolikumā noteiktajā termiņā nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.

5.9. Informācija par izsoles dalībniekiem un to skaitu līdz izsolei netiek izpausta.

1. **Izsoles norise**
   1. Izsole notiks klātienē (atklātā mutiskā izsolē) **2024. gada 26. martā plkst. 11:00 SIA “Rīgas meži” juridiskajā adresē**: Ojāra Vācieša iela 6, k-1, LV-1004.
   2. Ierodoties uz Izsoli, Izsoles dalībnieka pārstāvim jābūt līdz personu apliecinošam dokumentam- pasei vai personas apliecībai (identifikācijas kartei).

6.3. Ja izsoles dalībnieks vai viņa pilnvarotā persona izsoles vietā personas identitātes pārbaudei nevar uzrādīt personu apliecinošu dokumentu, uzskatāms, ka Izsoles dalībnieks nav ieradies uz Izsoli un izsoles vieta tam nekavējoties ir jāatstāj.

6.4. Pirms izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tiek uzskatīts, ka šis izsoles dalībnieks nav piedalījies izsolē, un viņam neatmaksā dalības maksu.

* 1. Pilnvaroto personu darbības izsolē ir saistošas izsoles dalībniekiem. Pilnvaroto personu atsaukšana vai aizstāšana ar citu izsoles pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
  2. Ja izsoles vadītājs konstatē, ka neviens no izsoles dalībniekiem nav ieradies uz izsoli, tad izsole ir uzskatāma par nenotikušu un Komisija var lemt par atkārtotas izsoles rīkošanu, aicinot no jauna izsoles pretendentiem iesniegt pieteikumus par dalību izsolē.
  3. Komisija var pieņemt lēmumu noturēt izsoli, ja izsolē piedalās tikai viens dalībnieks.
  4. Izsoles dalībniekiem un personām, kuras vēro Izsoli, nav tiesības iejaukties Izsolē vai kā citādi traucēt, vai ietekmēt Izsoles gaitu. Personas, kuras neievēro noteikto kārtību, var izraidīt no Izsoles norises vietas.
  5. Izsoli vada Komisija priekšsēdētājs vai ar Komisijas lēmumu norīkota persona.
  6. Izsoles vadītājs paziņo Komisijas sastāvu un iepazīstina izsoles dalībniekus ar izsoles norises kārtību. Izsoles vadītājs atklājot izsoli, nosauc izsoles objektu, paziņo Izsoles objekta sākumcenu, soli, par kādu sākumcenu var pārsolīt.
  7. Solīšana sākas no katra konkrētā Izsoles priekšmeta sākumcenas, to par vienu vai vairākiem soļiem paaugstinot saskaņā ar Nolikumā noteikto soli.
  8. Pēc izsoles vadītāja paziņojuma par konkrētā Izsoles priekšmeta solīšanas sākšanu solītāji solīšanas procesā paceļ savu izsoles dalībnieka kārtas numuru un nosauc savu solījumu (piedāvāto cenu).
  9. Izsoles vadītājs atkārto solītāja dalībnieka kārtas numuru un solījumu (piedāvāto cenu).
  10. Izsoles dalībnieks ir saistīts ar savu solījumu kamēr cits solītājs viņu nepārsola. Citam solītājam pārsolot, agrākās piedāvātās cenas solītājs atsvabinās no savas saistības.
  11. Ja neviens no solītājiem nepārsola nosolīto cenu, izsoles vadītājs trīs reizes atkārto pēdējo piedāvāto augstāko cenu un jautā vai neviens nesola vairāk, katru reizi fiksējot to ar āmura piesitienu. Trešais āmura piesitiens noslēdz konkrētā Izsoles priekšmeta izsolīšanu un pēc tā solījumus vairs nepieņem. Par izsoles uzvarētāju attiecībā uz katru konkrēto Izsoles priekšmetu atzīst izsoles dalībnieku, kurš solījis pēdējo augstāko solījumu.
  12. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas reģistrēts ar mazāku kārtas numuru (kārtas numurs tiek piešķirts Nolikuma 5.3.1. punktā noteiktajā kārtībā).
  13. Katrs solītājs ar parakstu izsoles dalībnieku reģistrācijas lapā apstiprina savu pēdējo solīto nomas maksu. Ja tas netiek izdarīts, viņš tiek svītrots no izsoles dalībnieku saraksta.
  14. Izsoles komisija sekretārs protokolē izsoles gaitu. Izsoles protokolam kā pielikumu pievieno dalībnieku reģistrācijas lapas.
  15. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.
  16. Komisija patur tiesības jebkurā brīdī pārtraukt izsoli, ja tā konstatē jebkādas nepilnības nolikumā.
  17. Izsole uzskatāma par notikušu, ja Izsolē piedalās vismaz viens Izsoles dalībnieks un sākumcena pārsolīta vismaz par vienu soli.

1. **Izsoles rezultātu apstiprināšana un nomas līguma spēkā stāšanās kārtība**
   1. Izsoles komisija ne vēlāk kā 1 (vienas) darba dienas laikā pēc izsoles sastāda izsoles protokolu, vienlaicīgi pārbaudot un protokolā fiksējot vai pret kādu no izsoles uzvarētājiem vai tā patiesā labuma guvējiem nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Izsoles dalībnieks, uz kuru tiek konstatēts šajā punktā noteiktais, zaudē izsolē iegūtās tiesības un viņa vietā par uzvarētāju tiek atzīts nākamais izsoles dalībnieks, kurš solījis pēdējo augstāko solījumu un izturējis sankciju pārbaudi. Izsoles komisija sagatavoto izsoles protokolu nodod protokolu iznomātājam izsoles rezultātu apstiprināšanai.
   2. Lēmumu par izsoles rezultātu apstiprināšanu pieņem izsoles komisija. Lēmums par izsoles rezultātu tiek publicēts internetā tīmekļa vietnē [www.rigasmezi.lv](http://www.rigasmezi.lv).
   3. Izsoles uzvarētājs ne vēlāk kā nākamo 3 (trīs) darba dienu laikā pēc izsoles rezultāta apstiprināšanas un līguma projekta saņemšanas paraksta Līgumu.
   4. Ja Izsoles uzvarētājs neparaksta Līgumu, viņš zaudē izsolē iegūtās tiesības.
   5. Nolikuma 7.8. punktā minētajā gadījumā iepriekšējais pārsolītais izsoles dalībnieks stājas nosolītāja vietā, un viņš kā izsoles uzvarētājs tiek aicināts parakstīt medību tiesību nomas līgumu ar paša nosolīto augstāko nomas maksu.
   6. Ja arī tas nosolītājs, kas par tādu kļuvis saskaņā ar šo noteikumu 7.9.punktu, neparaksta Līgumu, viņš zaudē izsolē iegūtās tiesības.
   7. Līgums stājas spēkā ar tā savstarpējas parakstīšanas brīdi un ir spēkā līdz tajā noteikto saistību izpildei. Līgums netiek reģistrēts un nestājas spēkā, ja izsole tiek atzīta par spēkā neesošu.
   8. Informācija par Līguma noslēgšanu ne vēlāk kā 10 (desmit) darba dienu laikā pēc tā noslēgšanas tiek publicēta tīmekļa vietnē [www.rigasmezi.lv](http://www.rigasmezi.lv).
2. **Nenotikusi izsole, spēkā neesoša izsole, atkārtota izsole un izsoles pārtraukšana**
   1. Izsole kopumā atzīstama par nenotikušu:
      1. ja uz izsoli nav reģistrēts vai uz izsoli nav ieradies neviens izsoles dalībnieks;
      2. ja neviens izsoles dalībnieks nav pārsolījis sākotnējās nomas maksas apmēru;
      3. ja neviens no izsoles dalībniekiem, kuri ieguvuši tiesības slēgt Līgumu, neparaksta Līgumu;
      4. ja attiecīgās izsoles objekta dalībnieki zaudējuši iegūtās tiesības tiem noteikto sankciju dēļ.
   2. Izsole kopumā tiek atzīta par spēkā neesošu un tiek rīkota atkārtota izsole:
      1. ja izsole tikusi izziņota, pārkāpjot šos noteikumus;
      2. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
      4. ja izsoles objektu iegūst persona, kurai nav bijušas tiesības piedalīties izsolē.
   3. Ja pēc izsoles izsludināšanas radušies apstākļi, kā dēļ nav iespējams turpināt tās norisi, izsoles komisija pārtrauc izsoli.
   4. Pretenzijas ar attiecīgiem pierādījumiem par 8.2.punktā minētajiem pārkāpumiem var pieteikt izsoles komisijai ne vēlāk kā 3 (trīs) darba dienu laikā pēc izsoles norises dienas. Komisija 3 (trīs) darba dienu laikā pieņem lēmumu par izsoles atzīšanu par spēkā neesošu vai pretenzijas noraidīšanu.
3. **Sūdzību iesniegšana**
   1. Ja Izsoles dalībnieks vai pretendents uzskata, ka Izsoles gaitā ir pārkāpti Latvijas Republikā spēkā esošie normatīvie tiesību akti un/vai Izsoles Nolikumā noteiktais, tad viņam ir tiesības iesniegt sūdzību SIA “Rīgas meži” valdei. Sūdzība iesniedzama Lietvedības nodaļā, Ojāra Vācieša ielā 6, k-1, Rīgā, LV-1004, vai elektroniski e-pastā [rigasmezi@rigasmezi.lv](mailto:rigasmezi@rigasmezi.lv), parakstītu ar drošu elektronisko parakstu.
   2. Sūdzība ir iesniedzama rakstiski, ne vēlāk kā 3 (trīs) darba dienu laikā no Izsoles norises dienas.
   3. Sūdzībā jānorāda dalībnieka vai pretendenta nosaukums, reģistrācijas numurs (*juridiskām personām*) vārds, uzvārds ,personas kods (fiziskām personām), elektroniskā pasta adrese vai oficiālā elektroniskā adrese, kā arī Latvijas Republikā spēkā esošā normatīvā tiesību akta vai Nolikuma konkrētā punkta pārkāpuma būtība. Sūdzību paraksta dalībnieks vai pretendents. Tai var tikt pievienoti attiecīgi dokumenti, kas pamato sūdzību.
   4. Sūdzība tiek izskatīta 10 (desmit) darba dienu laikā no tās saņemšanas dienas. Ja sūdzības izskatīšanai ir nepieciešams saņemt papildus informāciju, SIA “Rīgas meži” ir tiesības pagarināt sūdzības izskatīšanas termiņu, par to informējot sūdzības iesniedzēju. Pēc sūdzības izskatīšanas tiek pieņemts lēmums par Izsoles atzīšanu par nenotikušu vai sūdzības noraidīšanu.
   5. SIA “Rīgas meži” valdes lēmumu var pārsūdzēt tiesā, Latvijas Republikas normatīvajos aktos noteiktajā kārtībā.

Pielikumā:

1. Medību tiesību nomas līguma projekts;

2. Brīvo platību karte;

3. Brīvo platību zemes vienību saraksts;

4. Izsoles pieteikuma forma;

5. RDL platību shēma.

Medību tiesību nomas komisijas priekšsēdētājs E.Leitāns

/elektroniskais paraksts/

|  |  |
| --- | --- |
|  |  |

1. Nolikuma 3.pielikumā ir norādītas teritorijas, kurās medību tiesību nomas termiņš ir noteikts līdz Rīgas valstspilsētas pašvaldības un SIA “Rīgas meži” savstarpēji noslēgto pārvaldīšanas un apsaimniekošanas līguma termiņa beigām, ar nosacījumu, ka medību tiesību nomas termiņš var tikt pagarināts, ja tiek pagarināti šie apsaimniekošanas un pārvaldīšanas līgumi. Teritoriju izvietojums atspoguļots 5.pielikumā – RDL platību shēma. [↑](#footnote-ref-1)